لغمان کې د افغانی سرې میاشتې د رضاکارانو نړیواله ورځ ولمانځل شوه. نن سه شنبه د روان ۱۴۴۵ هجری قمری کال د جمادی الاول میاشتې ۲۱ مه نېټه ده د افغانی سرې میاشتې د لغمان نمایندګۍ د ځوانو رضاکارانو ښوونیز مرکز کې د رضاکارانو نړیواله ورځ ولمانځل شوه په همدې مناسبت په یاد مرکز کې یوه غونډه دایر شوې وه چې د لغمان نمایندګۍ کارمندانو او د افغانی سرې میاشتې رضاکارانو په کې ګډون کړی وو غونډه د قرآنکریم په مبارکو آیتونو سره پیل د تلاوت څخه وروسته د لغمان نمایندګۍ رئیس مولوی ولی الله وقار د غونډې ګډونوالو ته ښه راغلاست وویلو او رضاکارانو ته یی د هغوئ د نړیوالې ورځې مبارکې وویله د دې ترڅنګ یی د رضاکارانو د فعالیتونو په اړه خبرې وکړې او مننه یی ترې وکړه چې بې له کوم امتیازه د افغانی سرې میاشتې په چوکاټ کې فعالیتونه کوی غونډه د دعاېې په لوستلو سره پای ته ورسېده په اخر کې ۱۰ تنه رضاکارانو ته تشویقی پیسې ورکړل شوې چې هر یو ته ۱۴۰۰ افغانۍ ځانګړې شوې وې. درنښت د لغمان نمایندګۍ د خپرونو مدیریت